Z A P I S N I K
20.  sjednice Vijeća Gradske četvrti Donja Dubrava,
[bookmark: _GoBack]održane 27. veljače 2023.
u dvorani „AB“ Područnog ureda gradske uprave Dubrava, Dubrava 49,
s početkom u 16,00 sati

Nazočni članovi Vijeća: Trpimir Majcan, Alin Kavur, Petar Atanasoski, Antun Bošnjaković, Igor Božić, Mira Božić, Mladen Cetinja, Ivan Forgač, Adriano Friganović, Nikola Horvatić, Tomislav Ivanek, Ankica Penava Pejčinović, Hrvoje Tomić i Ivan Totić.
Nenazočan član Vijeća: Darijen Belec – ispričao izostanak.
Nazočni djelatnici Službe za MS, civilnu zaštitu i sigurnost: 
Marija Nakić – voditeljica Područnog odsjeka Donja Dubrava te
Snježana Pehar i Silvestar Smrekar - stručni referenti za rad tijela mjesne samouprave. 
Sjednici su za vrijeme trajanja točke 6. nazočni zainteresirani građani Josipa i Dražen Soldan koji su najavili dolazak na sjednicu.
Predsjednik utvrđuje da je sjednici nazočno 14 članova Vijeća te ono može pravovaljano odlučivati. Otvara 20. sjednicu Vijeća Gradske četvrti Donja Dubrava. 
Pita članove Vijeća imaju li primjedbi na zapisnik 19. sjednice.
T. Ivanek napominje da vijećnicima nije poslana tablica glasanja.
M. Nakić utvrđuje da će im biti poslana mail-om. 
Predsjednik nakon provedenog glasovanja utvrđuje da je zapisnik 19. sjednice jednoglasno prihvaćen.
Potom predlaže dopunu dnevnog reda točkama 6. do 10., a predložena dopuna dnevnog reda podijeljena je prije početka sjednice.
A. Penava Pejčinović predlaže da se s dnevnog reda skine točka 10.: „Zaključak o izmjenama Prijedloga zaključka o sklapanju Sporazuma o organizaciji zamjenskoga privremenog skladišta na lokaciji Tišinska ulica 26 u Zagrebu te prihvatu i privremenom skladištenju materijala od uklanjanja i/ili građevnog otpada nastalih u postupku obnove zgrada oštećenih potresom na području Grada Zagreba“ budući da je to već bilo na zadnjoj sjednici Gradske skupštine.
Predsjednik daje na glasovanje prijedlog A. Penava Pejčinović i utvrđuje da je prijedlog jednoglasno prihvaćen te je također, nakon provedenog glasovanja, jednoglasno usvojen

D N E V N I   R E D:

1. Prijedlog izvješća o radu Vijeća Gradske četvrti Donja Dubrava u 2022.
- predlagatelj: predsjednik Vijeća
2. Prijedlog programa rada Vijeća Gradske četvrti Donja Dubrava za 2023.
- predlagatelj: predsjednik Vijeća
3. Prijedlog zaključka o prijedlogu utroška sredstava s pozicije ostali nespomenuti rashodi poslovanja
- predlagatelj: predsjednik Vijeća
4. Prijedlog zaključka o očitovanju o iskazivanju interesa za otkup nekretnine u vlasništvu Grada Zagreba oznake z.k.č.br. 2326/1 k.o. Resnik
- predlagatelj: predsjednik Vijeća
5. Prijedlog zaključka o očitovanju o raspolaganju k.č.br. 581/95 k.o. Resnik (Ul. bršljana)
- predlagatelj: predsjednik Vijeća
6. Prijedlog zaključka o očitovanju o raspolaganju dijelovima k.č.br. 8753/1 i k.č.br. 8754 obje k.o. Dubrava
-  predlagatelj: predsjednik Vijeća
7. Prijedlog zaključka o manifestacijama na području Dubrave u 2023.
- predlagatelj: predsjednik Vijeća
8. Prijedlog zaključka o prijedlozima za izmjene i dopune GUP-a Grada Zagreba za područje Gradske četvrti Donja Dubrava
- predlagatelj: Darijen Belec, predsjednik Radnog tijela za prostorno uređenje
9. Prijedlog zaključka o prijedlogu vraćanja prometovanja tramvajske linije br. 7 do okretišta Dubec
- predlagatelj: predsjednik Vijeća
10. Konačni prijedlog Odluke o donošenju Urbanističkog plana uređenja Groblje Granešina – donošenje zaključka o davanju mišljenja
            - predlagatelj: predsjednik Vijeća
11. Pitanja, prijedlozi i obavijesti


Ad 1 - Prijedlog izvješća o radu Vijeća Gradske četvrti Donja Dubrava u 2022.
Predsjednik ukratko obrzalaže Prijedlog izvješća. Utvrđuje da nikada nije bio manji proračun i nikada manja realizacija kao prošle godine.
U raspravi sudjeluju H. Tomić, A. Kavur, M. Božić i I. Totić.
A.Bošnjaković u nekoliko navrata izlazi iz dvorane.
A.Kavur traži da predsjednik opomene A. Bošnjakovića.
Po završetku rasprave Vijeće sa 7 glasova „za“ i 6 glasova „protiv“ donosi

IZVJEŠĆE O RADU VIJEĆA GRADSKE 
ČETVRTI DONJA DUBRAVA U 2022. GODINI
(Tekst Izvješća s tabelarnim prikazom priložen je ovom zapisniku i njegov je sastavni dio)



Ad 2 - Prijedlog programa rada Vijeća Gradske četvrti Donja Dubrava za 2023.
Predsjednik otvara raspravu o Prijedlogu Programa rada Vijeća za 2023.
U raspravi sudjeluju I. Totić, M. Božić.H. 
A. Bošnjaković ponovno se vraća u dvoranu. Predsjednik mu daje opomenu i traži da ili prisustvuje sjednici ili izađe.
U daljnjoj raspravi sudjeluju Tomić, I. Forgač i A. Kavur.
Po završetku rasprave Vijeće s 12 glasova „za“ i 2 „suzdržana“ glasa donosi
 
PROGRAM RADA
VIJEĆA GRADSKE ČETVRTI
DONJA DUBRAVA ZA 2023. GODINU
(Tekst Programa rada priložen je ovom zapisniku i njegov je sastavni dio)



Ad 3 - Prijedlog zaključka o prijedlogu utroška sredstava s pozicije ostali nespomenuti rashodi poslovanja
Predsjednik otvara raspravu o Prijedlogu zaključka.
Bez rasprave Vijeće sa 12 glasova „za“ i 2 „suzdržana“ glasa donosi

ZAKLJUČAK
O PRIJEDLOGU UTROŠKA SREDSTAVA S POZICIJE
 OSTALI NESPOMENUTI RASHODI POSLOVANJA

           I.  Vijeće Gradske četvrti Donja Dubrava iz Razdjela Proračuna Grada Zagreba 0502, na poziciji 182-3299 "Ostali nespomenuti rashodi poslovanja" za 2023. raspolaže sa 5.300,00 €.
           II. Vijeće Gradske četvrti predlaže utrošak sredstava iz točke I. ovog zaključka na slijedeći način:
1. Protokolarne potrebe (vijenci, cvijeće i svijeće)                                      1.000,00 €

2. Promocija rada gradske četvrti i mjesnih odbora                                     4.300,00 €


                                                                               Ukupno:                         5.300,00 €

           III. Ovaj će Zaključak biti dostavljen Gradskom uredu za mjesnu samoupravu, civilnu zaštitu i sigurnost.


Predsjednik određuje stanku od 10 minuta. Sjednica se nastavlja u 16,38 sati.


Ad 4 - Prijedlog zaključka o očitovanju o iskazivanju interesa za otkup nekretnine u vlasništvu Grada Zagreba oznake z.k.č.br. 2326/1 k.o. Resnik
Predsjednik pojašnjava Prijedlog zaključka i ističe da je Vijeće Mjesnog odbora Trnava dalo podršku iskazanom interesu stranke T. Horvata za otkup predmetne nekretnine. Otvara raspravu.
A. Penava Pejčinović predlaže da se glasa protiv Prijedloga zaključka jer smatra da bi Grad trebao zadržati to zemljište u svom vlasništvu budući da se nalazi uz sam vrtić.
M. Božić napominje da je bivši saziv Vijeća pokrenuo postupak iseljenja g. Horvata koji je tu parcelu uzurpirao i postavio ogradu. Nadležni Gradski ured nije za dvije i pol godine zatražio uklanjanje ograde niti poduzeo bilo što po tom pitanju, a osim toga novim projektom Osnovne škole Čulinec , u sklopu objekta škole, planiran je i vrtić odnosno tri odgojne skupine.
U daljnjoj raspravi sudjeluju H. Tomić i A. Bošnjaković.
Po završetku rasprave i nakon provedenog glasovanja, Vijeće s 9 glasova „za“ i 5 „suzdržanih“ glasova donosi
 
Z A K L J U Č A K
o očitovanju o iskazivanju interesa za otkup nekretnine
u vlasništvu Grada Zagreba oznake z.k.č.br. 2326/1 k.o. Resnik

1. Razmotreno je iskazivanje interesa Tomislava Horvata, Zagreb, I. Trnava 61a, za otkup nekretnine u vlasništvu Grada Zagreba oznake z.k.č.br. 2326/1 k.o. Resnik i Zaključak Vijeća Mjesnog odbora Trnava donesen na 19. sjednici, 20. prosinca 2022. godine.

1. Vijeće, sukladno prethodno utvrđenom mišljenju Vijeća Mjesnog odbora Trnava, smatra iskazivanje interesa Tomislava Horvata za otkup nekretnine pod točkom 1., opravdanim te daje podršku otkupu navedene nekretnine.
1. Ovaj Zaključak dostavlja se Vijeću Mjesnog odbora Trnava i Tomislavu Horvatu.

Ad 5 - Prijedlog zaključka o očitovanju o raspolaganju k.č.br. 581/95 k.o. Resnik (Ul. bršljana)
Predsjednik otvara raspravu o Prijedlogu zaključka uz napomenu da je Vijeće Mjesnog odbora Čulinec suglasno s prodajom predmetnog zemljišta.
Bez rasprave, Vijeće jednoglasno donosi

Z A K L J U Č A K
o očitovanju o raspolaganju k.č.br. 581/95 k.o. Resnik
 
1. Razmotren je dopis Gradskog ureda za upravljanje imovinom i stanovanje kojim se traži očitovanje Vijeća o raspolaganju k.č.br.581/95 k.o. Resnik koja odgovara dijelu zk.č.br. 2941/2 k.o. Resnik, a radi izdavanja suglasnosti u postupku ishođenja rješenja o utvrđivanju građevne čestice na zahtjev Zlatka Octenjaka, Zagreb, Ulica bršljana 27.
2. Vijeće utvrđuje da ne postoji javni interes odnosno nema potrebe za nekretninom navedenom pod točkom 1. ovog zaključka, te je sukladno prethodno utvrđenom mišljenju Vijeća Mjesnog odbora Čulinec, suglasno s raspolaganjem, odnosno kupoprodajom nekretnine na zakonom propisani način. 
3. Ovaj Zaključak dostavlja se Gradskom uredu za upravljanje imovinom i stanovanje na daljnje postupanje.


Ad 6 - Prijedlog zaključka o očitovanju o raspolaganju dijelovima k.č.br. 8753/1 i k.č.br. 8754 obje k.o. Dubrava
U dvoranu su pozvani zainteresirani građani Josipa i Dražen Soldan.
Predsjednik pojašnjava Prijedlog zaključka i naglašava da Vijeće ne donosi odluku niti „za“ prodaju dijelova predmetnih katastarskih čestica u vlasništvu Grada, niti „protiv“ prodaje, već samo predlaže izradu novog prijedloga formiranja građevne čestice koja ne bi zadirala u trasu Pehljinske ulice budući da je tamo Vijeće planiralo gradnju stepenica na Ulicu kneza Branimira. Kada se to napravi Vijeće će se ponovno očitovati na traženje Gradskog ureda za upravljanje imovinom i stanovanje. Josipa i Dražen Soldan zatražili su da pojasne situaciju budući da su podnijeli zahtjev za pisanu suglasnost Grada Zagreba u svrhu ishođenja lokacijske dozvole za gradnju na novoj građevnoj čestici koja se predlaže formirati od dijelova k.č.br. 8754 i 8753/1 k.o. Dubrava. 
J. Soldan pojašnjava da nova građevna čestica ne ulazi u koridor Ulice kneza Branimira te da nije problem ukoliko će se trebati pomaknuti koliko bude potrebno iz trase Pehljinske ulice. Napominje da bi htjeli vidjeti projekt za proširenje Pehljinske ulice.
Predsjednik napominje da projekt nije gotov.
U daljnjoj raspravi sudjeluju M. Božić i predsjednik.
Po završetku rasprave Vijeće uz 13 glasova „za“ i 1 „suzdržanim“ glasom donosi

Z A K L J U Č A K
o očitovanju o raspolaganju dijelovima k.č.br. 8753/1  i 
k.č.br. 8754 obje k.o. Dubrava

1. Razmotren je dopis Gradskog ureda za upravljanje imovinom i stanovanje kojim se traži očitovanje Vijeća o mogućnosti raspolaganja dijelovima k.č.br. 8753/1 i k.č.br. 8754 obje k.o. Dubrava, u postupku pripreme suglasnosti u svrhu ishođenja lokacijske dozvole prema zahtjevu Soldan Dražena. 
2. Vijeće je Planom komunalnih aktivnosti Gradske četvrti Donja Dubrava u 2022. i 2023. osiguralo financijska sredstva za izradu projektne dokumentacije za proširenje prolaza i izgradnju stepenica iz Pehljinske ulice na Ulicu kneza Branimira.
3. Iz dostavljenog prijedloga formiranja građevne čestice i  približnog preklopa katastarskog i zemljišnoknjižnog stanja vidljivo je da bi formirana nova građevna čestica od dijelova k.č.br. 8753/1 i k.č.br. 8754 obje k.o. Dubrava zadirala dijelom u gabarite Pehljinske ulice planirane za proširenje i izgradnju stepenica na ulicu kneza Branimira.
4. Vijeće će se, nakon izrade novog prijedloga formiranja građevne čestice kojim se ne bi zadiralo u trasu Pehljinske ulice kod izlaza na Ulicu kneza Branimira, očitovati o mogućnosti raspolaganja dijelovima k.č.br. 8753/1 i k.č.br. 8754 obje k.o. Dubrava.
5. Ovaj Zaključak dostavlja se Gradskom uredu za upravljanje imovinom i stanovanje na daljnje postupanje.


Ad 7 - Prijedlog zaključka o manifestacijama na području Dubrave u 2023.
Predsjednik otvara raspravu o Prijedlogu zaključka.
Bez rasprave Vijeće jednoglasno donosi

Z A K LJ U Č A K
o manifestacijama na području Dubrave u 2023. godini

1. Vijeće donosi Plan kulturno-društvenih aktivnosti u 2023. godini na kojima će sudjelovati ili kao organizator ili kao pokrovitelj nad kulturno-sportskim i ostalim manifestacijama  u suradnji s Vijećem Gradske četvrti Gornja Dubrava i suradnicima.
2. Sastavni dio ovog Zaključka je tabela planiranih kulturno-društvenih aktivnosti u 2023. godini.


Ad 8 - Prijedlog zaključka o prijedlozima za izmjene i dopune GUP-a Grada Zagreba za područje Gradske četvrti Donja Dubrava
Predsjednik otvara raspravu o Prijedlogu zaključka koji je sačinjen sukladno prijedlozima vijećnika D. Beleca, predsjednika Radnog tijela za prostorno uređenje. 
A. Penava Pejčinović ističe da su izostavljeni prijedlozi koji se odnose na MO Ivan Mažuranić (ugao Legradske i Fočanske, k.o. Dubrava, k.č.7064/7, izmjena namjene, M2 u IS ili Z) te je reduciran prijedlog koji se odnosi na MO Novi Retkovec (livada - Druge gardijske brigade, Čulinečka i Branimirova, k.o. Dubrava, k.č.8696, 8705/11, 8705/29, 8691/1, 8694/5 - zapadno do Čulinečke, prenamjena iz S i M1 u Z cijele zone ili dijela zone).
Predsjednik ističe da se Vijeće svojim zaključcima već ranije očitovalo o tim česticama davanjem suglasnosti za prodaju.
U raspravi sudjeluju predsjednik, I. Totić, M. Božić, A. Kavur, A. Bošnjaković, H. Tomić, I. Forgač i P. Atanasoski.
Po završetku rasprave Vijeće uz 8 glasova „za“, 2 glasa „protiv“ i 4 „suzdržana“ glasa donosi

Z A K L J U Č A K
o prijedlozima za izmjene i dopune GUP-a Grada Zagreba
 za područje Gradske četvrti Donja Dubrava

I. Vijeće predlaže nadležnom upravnom tijelu da prilikom izrade Izmjena i dopuna Generalnog urbanističkog plana Grada Zagreba za područje Gradske četvrti Donja Dubrava razmotri navedene prijedloge po mjesnim odborima i provede sljedeće izmjene:

II. 
MO „30. svibnja 1990.“
1. Križanje Osječke i Branimirove - sjeveroistočni dio
          k.č.br. 8937/1 i 8938/1 k.o. Dubrava - prenamjena iz M u IS ili Z ( koridor za budući
          nathodnik preko Branimirove)
2. Pehljinska – Branimirova
          k.č.br. 8753/1 k.o. Dubrava - prenamjena iz S u Z
3. MO 30. svibnja 1991. – zgrada MO Vinodolska br. 23
          k.č.br.7737/3 k.o.  Dubrava, prenamjena iz S u D
4. Vinodolska br. 23 – park
k.č.br. 7737/5, 7737/6, 7737/8, 7737/10, 7737/1 sve k.o. Dubrava - prenamjena iz S u Z
5. Vinodolska 23 – igralište
           k.č.br. 7738/1 k.o. Dubrava - prenamjena iz S u R1 ili R2 ili Z

MO Čulinec
1. Objekt MO Čulinec, Ulica badema 2a
            k.č.br. 580/16 k.o.  Resnik, - izmjena namjene S u D
2. DV Jabuka, Ul. badema 14a
            k.č.br.5 80/95 k.o.  Resnik, - izmjena namjene S u D
3. Crkva, Ul. bagrema / Čulinečka
            k.č.br. 587/2 k.o. Resnik- izmjena namjene S u D
4. Dječje igralište, Ul. borova
            k.č.br. 561/8, 561/9 k.o. Dubrava - izmjena namjene S u D ili Z

MO Donja Dubrava
1. Zgrada javne namjene, Maksimirska 286
            k.č.br. 2/1 k.o. Peščenica - izmjena namjene, M2 u D
2. Ulica kneza Branimira, sjeverna strana, od Štefanovečke c. do Gračačke ulice
            k.č.br. 9511/1, 9490/2, 9490/3, 9507 i 9508 k.o. Dubrava - izmjena namjene M u Z, 
             zaštita zelenog pojasa.        

MO „Ivan Mažuranić“
1. Park Vardarska/Kapucinska
           k.č.br. 6895 k.o. Dubrava - izmjena namjene S u Z 
2. Žabanjska 19
           k.č.br. 6701/1 k.o. Dubrava - izmjena namjene S u Z1
3. Vrpoljska - dječje igralište
           k.č.br. 7159 k.o. Dubrava -  izmjena namjene, M2 u Z
4. Naselje Ante Starčevića
          povijesna cjelina omeđena s juga Javorinskom ulicom, sa sjeverne strane Fočanskom
           ulicom, zapadne strane Saborskom ulicom i s južne strane Kijevskom           
          Zaštita naselja koja podrazumijeva očuvanje njegove autentičnosti i poštivanje izvornih  
          urbanističko-arhitektonskih zamisli.

MO Stari Retkovec ( dio i MO Novi Retkovec)
1. Livade, I. Retkovec 2a i dio kod Aleja grabova
           k.č.br. 8200/2/3/4/5/6/18/20/21 k.o Dubrava - prenamjena iz S i M1 u D (mogućnost
           gradnje  doma za umirovljenike ili dječjeg vrtića) ili Z 

MO Novi Retkovec
1. Livada - Druge gardijske brigade, Čulinečka i Ulica kneza Branimira -zapadno do Čulinečke
            k.č.br. 8696, 8705/11 k.o Dubrava - prenamjena iz S i M1 u Z cijele zone ili dijela
            zone 
2. Šikara/ruševina omeđeno ulicama Čulinečka, Breza, Aleja dudova, Sljezova
          k.č.br. 8727/11, 8727/1, 8069, 8070, 8727/6, 8727/5, 8726, 8725/1, 8725/2, 8723 k.o            Dubrava – p renamjena M1 u D (mogućnost gradnje doma za umirovljenike ili dječjeg vrtića) ili Z
3. Dubrava 256,  bivša crkva, sada razrušena i zapaljena građevina
           k.č.br. 8225 k.o Dubrava, - prenamjena M1 u D ili Z
4. Već izgrađeni parkovi koji su u zonama stambene ili mješovite gradnje
          "Limeni park" dječje igralište - k.č. 8575/351 k.o. Dubrava- prenamjena iz S u Z
           park Sitnice  - k.č.br. 8200/1 k.o. Dubrava- prenamjena iz M1 u Z
Park Malina, livada uz Krupski put - k.č.br. 8060/1, 8125/6 k.o. Dubrava - prenamjena iz postojećeg M1 u Z

MO Trnava
1. Južno od željezničke pruge, od I. Trnave do budućeg podvožnjaka na Mandlovoj 
            k.č.br. 4927/24 k.o. Resnik i k.č. 4357/5 k.o. Peščenica
            Prijedlog: Baošički put potrebno je spojiti na podvožnjak Mandlova - Grada Gospića i  to u oba smjera.
2. Sportski centar - Resnički put
            k.č. 1101/1 k.o. Resnik - Prenamjena iz M1 u R1

III. Ovaj Zaključak dostavlja se Gradskom uredu za gospodarstvo, ekološku održivost i strategijsko planiranje na daljnje postupanje.
 

A. Penava Pejčinović traži da izdvojeno mišljenje u ime vijećnika Zagreb je naš bude priloženo zapisniku.


Ad 9 - Prijedlog zaključka o prijedlogu vraćanja prometovanja tramvajske linije br. 7 do okretišta Dubec
Predsjednik pojašnjava zbog čega se predlaže donošenje zaključka i otvara raspravu.
Sjednicu uz ispriku u 17,30 napušta A. Penava Pejčinović. 
U raspravi sudjeluju N. Horvatić, M. Božić, H. Tomić, I. Forgač, A. Kavur i A. Bošnjaković.
Po završetku rasprave Vijeće jednoglasno donosi

Z A K L J U Č A K
o prijedlogu vraćanja prometovanja tramvajske linije br. 7
do okretišta Dubec i linije br. 5 do okretišta Dubrava

1. Vijeće izražava nezadovoljstvo nedavnom promjenom trase kretanja tramvajske linije br. 7, na način da je ukinuto prometovanje do okretišta Dubec, te linije br. 5 do okretišta Dubrava, a da pritom nije zatraženo mišljenje odnosno očitovanje Vijeća Gradske četvrti i vijeća mjesnih odbora.
2. Vijeće i na temelju brojnih pritužbi građana traži ponovno vraćanje prometovanja linije br. 7 do okretišta u Dubcu, a linije 5 do okretišta Dubrava. Veliki broj građana istočnog dijela grada (Sesveta i Dubrave) koristio je tramvajsku liniju br. 7 i na taj način bio direktno povezan s Novim Zagrebom. Međutim ukidanjem prometovanja od i do okretišta Dubec primorani su presjedati na okretištu Dubrava što dovodi do vremenski duljeg putovanja. Također, ukidanjem prometovanja tramvajske linije br. 5 do okretišta Dubrava, produljeno je vrijeme putovanja građanima iz istočnih dijelova grada zbog presjedanja.
3. Ovaj Zaključak dostavlja se Zagrebačkom električnom tramvaju d.o.o. i Gradskom uredu za obnovu, izgradnju, prostorno uređenje, graditeljstvo, komunalne poslove i promet na daljnje postupanje.

Ad 10 - Konačni prijedlog Odluke o donošenju Urbanističkog plana uređenja Groblje Granešina – donošenje zaključka o davanju mišljenja
Predsjednik otvara raspravu. Rasprave odnosno prijedloga i primjedbi nema, te predsjednik predlaže da se donese pozitivno mišljenje na dostavljeni Konačni prijedlog Odluke o donošenju UPU Groblje Granešina.
Vijeće jednoglasno donosi 

Z A K L J U Č A K
o davanju mišljenja o Konačnom prijedlogu Odluke o 
donošenju Urbanističkog plana uređenja Groblje Granešina

1. Vijeće Gradske četvrti Donja Dubrava razmotrilo je Konačni prijedlog Odluke o donošenju Urbanističkog plana uređenja Groblje Granešina te na isti nema primjedbi niti prijedloga.
1. Ovaj će zaključak biti upućen Gradskom uredu za gospodarstvo, ekološku održivost i strategijsko planiranje.


Ad 11 - Pitanja, prijedlozi i obavijesti
A. Bošnjaković pita gdje je nestalo drveće iz katastra zelenila na parceli sjeverno od objekta Mjesne samouprave u Vinodolskoj ulici i kako je oranica postala uređeno dvorište a nema objekta. Također i južna parcela nema više ucrtanog igrališta, i to je uređeno dvorište, a nema objekta.
N. Horvatić čita pitanje za Gradski ured za obrazovanje, sport i mlade u svezi prelaska osnovnih škola na cjelodnevnu nastavu. Napominje da će pitanje dostaviti mail-om.
Budući da više nije bilo pitanja i prijedloga, predsjednik zaključuje sjednicu u 18,10 sati. 


KLASA: 024-08/23-002/80				
URBROJ: 251-13-11-4/005-23-13
Zagreb, 27. veljače 2023.

Zapisnik sastavila:
Snježana Pehar, v.r.

Predsjednik
Vijeća Gradske četvrti
  Donja Dubrava
                                                                                                    Trpimir Majcan, prof., v.r.



IZDVOJENO MIŠLJENJE ZA ZAPISNIK UZ TOČKU 8. (Prijedlog zaključka o prijedlozima za izmjene i dopune GUP-a Grada Zagreba za područje Gradske četvrti Donja Dubrava), 20. SJEDNICA VGČ DONJA DUBRAVA

Iz prijedloga radnog tijela za prostorne uređenje koje vodi Darijen Belec, a u vezi izmjena i dopuna GUP-a Grada Zagreba za područje GČ Donja Dubrava, izbačen je prijedlog koji se odnose na MO Ivan Mažuranić (Ugao Legradske i Fočanske, KO Dubrava, k.č.7064/7, Izmjena namjene, M2 u IS ili Z) te je reduciran prijedlog koji se odnosi na MO Novi Retkovec (Livada - Duge gardijske brigade, Čulinečka i Branimirova, KO Dubrava, k.č.8696, 8705/11, 8705/29, 8691/1, 8694/5 - zapadno do Čulinečke, Prenamjena iz S i M1 u Z cijele zone ili dijela zone). 
Razlog koji je predsjednik VGČ naveo za izbacivanje jest da se Vijeće već prije izjasnilo da nema potrebe za tim česticama (mada je prije toga VMO Ivan Mažuranić tražio se na toj čestici napravi parkiralište, a MO Novi Retkovec je jednoglasno odbilo zahtjev za prodajom dijela navedenih čestica), te da je VGČ Donja Dubrava već donijelo zaključak da se predmetne čestice mogu prodati privatnim investitorima koji su tražili otkup radi okrupnjavanja svojih čestica i gradnje. 
Mišljenja smo da je Vijeće trebalo uključiti i te čestice u prijedlog GUP-a, kako bi poslalo poruku da shvaća da je GUP dokument koji štiti javni prostor, štiti javni interes zajednice te daje smjernice u kojem želi da se razvija naša GČ, čuva prostor od pretjerane izgradnje, vodi briga o infrastrukturi koja služi svim stanovnicima Donje Dubrave. Želimo istaknuti da je nedopustivo da VGČ dozvoljava da privatni interesi i investitori diktiraju u kojem smjeru se treba razvijati naša gradska četvrt, a to se dešava u ovom slučaju izostavljanja navedenih čestica iz prijedloga za izmjenu i dopunu GUP-a. 

Ankica Penava Pejčinović, u ime vijećnika Zagreb je naš

9

